17/12/2018 | Administración LocalMunicipal
A Coruña
Educación
Bases Acoreuropa VIII

BASES REGULADORAS PARA A SELECCIÓN DE TÉCNICOS/AS SUPERIORES EN F. P. ESPECÍFICA PARA A SÚA PARTICIPACIÓN NO PROGRAMA EDUCATIVO MUNICIPAL BOLSAS EUROPA FP-PROXECTO ACOREUROPA VIII (Proxecto de Mobilidade Erasmus+, realizado no marco do Programa de Aprendizaxe Permanente, segundo o convenio co Servicio Español para la Internacionalización de la Educación -SEPIE- do Ministerio de Educación) OBXECTO 1. As presentes bases teñen por obxecto a selección de titulados/as nos ciclos formativos de grao medio que se indican na base sétima, para participar no programa Bolsas Europa FP-Proxecto ACOREUROPA VIII, incluÍdo no programa Erasmus+ con código de proxecto 2018-1-ES01-KA103-048727. DESCRICIÓN 2. O obxectivo deste programa é promover a aprendizaxe e a formación profesional de mozas e mozos en Europa, así como o coñecemento do idioma e a cultura doutros países, mediante a concesión de bolsas para á realización de prácticas formativas de tres meses en empresas de diversos países de Europa: Austria, Francia, Italia e Irlanda.3. A duración das prácticas formativas será de 90 días, de marzo a xuño de 2019. A estadía comezará e terminará un día antes e outro despois das prácticas.4. O programa na súa primeira convocatoria oferta 11 bolsas, coa seguinte distribución:  Burdeos, Francia: 2 bolsas  Padua, Italia: 3 bolsas  Cork, Irlanda: 3 bolsas  Viena, Austria (prácticas en inglés ou alemán): 3 bolsas Non obstante, o órgano competente poderá variar a súa distribución en función da competencia lingüística das persoas seleccionadas e da existencia de empresas axeitadas ao seu perfil profesional e académico nos destinos solicitados.5. O programa inclúe os seguintes servizos para cada participante: a) Viaxes e desprazamentos de ida e volta desde A Coruña até a poboación de destino. b) Aloxamento no país correspondente durante o período da estadía. c) Contrato de formación non laboral por unha empresa do país correspondente durante un período de 90 días. d) Axuda económica para financiar a manutención durante a estadía e) Titorización da estadía e das prácticas formativas por persoal especializado, tanto da empresa coma da organización intermediaria no país de destino. f) Realización, como mínimo, de dúas xornadas de preparación específica para as persoas participantes no programa. g) Preparación lingüística, con acceso a un curso en liña nos idiomas dos países de destino, a través da plataforma “OLS” da EU. h) Seguro de asistencia sanitaria e de responsabilidade civil. i) Tramitación da documentación diante do SEPIE.6. Os participantes no programa recibirán en concepto de bolsa unha axuda económica destinada a financiar os gastos de manutención no país de destino e que será aportada polo Concello da Coruña. A súa contía será de 1.500,00 €, coa retención tributaria que corresponda. REQUISITOS PARA PARTICIPAR 7. Ter finalizados os estudos de ciclo superior de FP no último ano e ter superada a Formación en Centros de Traballo (FCT) en xuño ou decembro de 2018. No caso dos titulados en decembro de 2018, a súa participación quedará supeditada á xustificación de ter rematado o ciclo e superada a FCT.8. Ter a titulación de técnico/a medio nalgún dos ciclos formativos de grao superior impartidos nos centros asociados ao programa:  CIFP Ánxel Casal  CIFP Escola de Imaxe e Son  CIFP Paseo das Pontes  CIFP Someso  IES A Sardiñeira  IES Eusebio da Guarda  IES Fernando Wirtz  IES Ramón Menéndez Pidal  IES Urbano Lugrís 9. Estar en situación de desemprego ou ter escasa experiencia profesional. INSCRICIÓN E PUBLICIDADE DO PROCESO DE SELECCIÓN 10. O prazo de inscrición e presentación da documentación é do 13 ao 28 de decembro de 2018.11. As persoas interesadas en participar no programa deberán inscribirse en liña na páxina web municipal www.coruna. gal/educacion a través da ficha específica Bolsas ACOREUROPA VIII; indicando os destinos para os que solicita a súa participación ordenados por preferencia. Unha vez feita a inscrición, o sistema elabora un xustificante de confirmación cun número de identificación (ID), que será o de referencia de cada expediente no proceso. Posteriormente, a documentación do expediente e copia do xustificante da solicitude asinada pola persoa solicitante deberá presentarse nos rexistros municipais ou en calquera das dependencias a que se refire a Lei 39/2015, de 2 de outubro, de Procedemento Administrativo Común das Administracións Públicas.12. A publicidade dos actos do proceso de selección, así como as comunicacións procedentes, realizaranse mediante a publicación na páxina web municipal (www.coruna. gal/educacion), sendo responsabilidade das persoas participantes a consulta periódica da mesma para obter a información relativa a listaxes, prazos, convocatorias de xuntanzas e outras cuestións relacionadas co programa. Documentación que deben presentar as persoas interesadas e os centros educativos 13. A instancia deberá estar encabezada pola persoa solicitante e dirixida ao Servizo Municipal de Educación e ir acompañada da seguinte documentación:  Xustificante da solicitude de inscrición debidamente cuberta e asinada  Fotocopia do DNI/NIE ou pasaporte  Fotografía recente tamaño carné  Declaración responsábel de estar ao corrente do cumprimento das súas obrigacións tributarias co Concello da Coruña  Se for o caso, certificación/s do/s título/s oficiais de idioma/s acadado/s  Se for o caso, fotocopia do documento de demandante de emprego  CV Europeo (en inglés)  Carta de motivación (en inglés)  Application form (en inglés) As persoas interesadas disporán de modelos dos diferentes documentos na dita web municipal para facilitar a súa presentación.14. Os centros educativos presentarán, por cada solicitante que estudase no seu centro, a seguinte documentación: Certificado do expediente académico Informe da titoría do ciclo formativo ou da dirección do centro docente 15. O Concello reservase o dereito a realizar as comprobacións oportunas sobre a documentación presentada, quedando obrigada a persoa interesada a facilitar canta información e documentación lle sexa requirida polo SME para acreditar a veracidade dos datos alegados. Será causa de exclusión do procedemento non acreditar oportunamente o cumprimento dos requisitos que permiten a participación no mesmo. CRITERIOS DE SELECCIÓN 16. BAREMACIÓN 16.1. A cualificación media final no ciclo formativo, até 5 puntos de acordo coa seguinte táboa:  Media de 10…………………………….5,00 puntos  Media de 9,99 a 9,90……………….4,90  Media de 9,89 a 9,80………….……4,80  Media de 9,79 - 9,70……….…….4,70  Media de 9,69 - 9,60……………….4,60  Media de 9,59 - 9,50………….……4,50  Media de 9,49 - 9,40………….……4,40  Media de 9,39 - 9,30……….………4,30  Media de 9,29 - 9,20………….……4,20  Media de 9,19 - 9,10…………….…4,10  Media de 9,09 - 9,00………….……4,00  Media de 8,99 - 8,90……………….3,90  Media de 8,89 - 8,80……………….3,80  Media de 8,79 - 8,70……………….3,70  Media de 8,69 - 8,60……….….….3,60  Media de 8,59 - 8,50……….…….3,50  Media de 8,49 - 8,40………….…….3,40 puntos  Media de 8,39 - 8,30…………………3,30  Media de 8,29 - 8,20……………….3,20  Media de 8,19 - 8,10……………….3,10  Media de 8,09 - 8,00…………………3,00  Media de 7,99 - 7,90…………………2,90  Media de 7,89 - 7,80……………….2,80  Media de 7,79 - 7,70…………….….2,70  Media de 7,69 - 7,60…………….….2,60  Media de 7,59 - 7,50…………….….2,50  Media de 7,49 - 7,40…………….….2,40  Media de 7,39 - 7,30…………….…2,30  Media de 7,29 - 7,20…………………2,20  Media de 7,19 - 7,10…………………2,10  Media de 7,09 - 7,00…………………2,00  Media de 6,99 - 6,90…………….….1,90  Media de 6,89 - 6,80…………………1,80  Media de 6,79 - 6,70…………………1,70  Media de 6,69 - 6,60…………………1,60  Media de 6,59 - 6,50…………………1,50  Media de 6,49 - 6,40……………….1,40  Media de 6,39 - 6,30…………….….1,30  Media de 6,29 - 6,20…………………1,20  Media de 6,19 - 6,10…………………1,10  Media de 6,09 - 6,00…………………1,00  Media de 5,99 – 5,90……………….0,90  Media de 5,89 - 5,80…………………0,80  Media de 5,79 - 5,70…………………0,70  Media de 5,69 - 5,60…………………0,60  Media de 5,59 – 5,50……………….0,50  Media de 5,49 – 5,40……………….0,40  Media de 5,39 – 5,30……………….0,30  Media de 5,29 - 5,20…………………0,20  Media de 5,19 – 5,10……………….0,10  Media de 5,09 – 5,00……………….0,05 16.2. A cualificación do idioma estranxeiro, de acordo ao nivel de lingua estranxeira adquirido no Marco Común Europeo das Linguas, até 10 puntos, e de acordo a seguinte táboa:  Nivel A1 ou título de graduado en ESO ou certificación equivalente ………….1,00 punto  Nivel A2 do MCERL ou título de bacharelato ou certificación equivalente…. 2,50 puntos  Nivel B1 do MCERL ou certificación equivalente….…. 5 puntos  Nivel B2 do MCERL ou certificación equivalente….…7,50 puntos  Nivel C1 ou MEDIO do MCERL ou certif. equiv……. 10 puntos 16.3. A valoración do informe da titoría do centro onde a persoa solicitante realizase os seus estudos, até 5 puntos. Se neste criterio non se obtén un mínimo de 3 puntos, a persoa solicitante será excluída do proceso de selección.16.4. Entrevista persoal e, se for necesario, proba de idiomas, até 3 puntos. Se neste criterio non se obtén un mínimo de 1,5 puntos, a persoa solicitante será excluída do proceso de selección. No caso de que haxa menos solicitantes que prazas convocadas, o Concello reservase a posibilidade de suprimir a fase de entrevistas persoais.16.5. Por discapacidade da persoa solicitante igual ou superior ao 33%, sempre que a súa discapacidade non lle impida o desenvolvemento das prácticas formativas, 2 puntos.17. No caso de empate na puntuación obtida por unha praza, a Comisión de Valoración aplicará, con carácter preferente e na mesma orde, os criterios anteriores. É dicir, a praza outorgaráselle en primeiro lugar a persoa participante con máis puntos no criterio a). Se continuase o empate, no b), e así sucesivamente até aplicar, se for necesario, os cinco criterios estabelecidos nos puntos anteriores. Se aínda así non se resolvese o empate, decidirase por sorteo.18. Unicamente valoraranse por parte da comisión os documentos oficiais das entidades públicas e privadas correspondentes, asinados polas persoas responsábeis das certificacións que se esixen. SELECCIÓN Comisión de Valoración 19. A Comisión de Valoración estará presidida pola Concelleira de Xustiza Social e Coidados, que poderá delegar no Xefe de Servizo de Educación. Formarán parte dela os seguintes vogais: o Xefe de Servizo de Educación, a Xefa de Departamento do Servizo de Educación, un técnico/a do Servizo Municipal de Educación e as direccións ou persoas que as representen dos centros educativos asociados, que poderán delegar a súa representación nos membros do Servizo Municipal de Educación.20. A selección das persoas participantes no programa realizarase en réxime de concorrencia competitiva. Esta selección realizarase de acordo cos principios de publicidade, transparencia, concorrencia, obxectividade e non discriminación aplicando os criterios de valoración fixados nestas bases.21. O procedemento de selección iniciase de oficio mediante a publicación das presentes bases na páxina web municipal (www.coruna. gal/educacion) e se comunicarán a todos os centros educativos asociados ao programa e pubbicarase no BOP. Adxudicación das prazas 22. As listaxes e comunicacións relativas a este programa realizaranse a través da páxina web www.coruna. gal/educacion.23. Finalizado o prazo de presentación de solicitudes, a Comisión de Valoración procederá á baremación das persoas solicitantes consonte os criterios aprobados. Unha vez feita a baremación procederase a publicación das seguintes listaxes provisionais: a) Das persoas seleccionadas (tantas como prazas se oferten no programa), ordenadas pola puntuación obtida. b) Das persoas solicitantes que non acada o número de orde que lles permita participar no programa por exceder do número de prazas. Este alumnado constituirá a listaxe de agarda. As persoas solicitantes incluídas na listaxe de agarda substituirán, por orde de puntuación, as persoas seleccionadas que renuncien á súa participación no programa. A tal efecto, enviarase comunicación por correo electrónico para notificar a súa admisión. c) Das persoas solicitantes que non cumpren os requisitos para participar no programa, con expresión sucinta da causa da súa exclusión.24. Fronte ás listaxes provisionais abrirase un prazo de 10 días naturais, para que, no caso que corresponda, se poidan emendar as faltas ou achegar os documentos preceptivos. De non facelo así, no seu caso, teráselle por desistido da súa petición.25. A Comisión de Valoración examinará as alegacións presentadas e emitirá informe motivado. A proposta de resolución definitiva elevarase ao órgano competente que resolverá o procedemento de xeito motivado. Non se realizarán comunicacións individuais fronte as alegacións.26. As propostas de resolución provisional e definitiva non crean dereito ningún a favor das persoas candidatas propostas fronte á administración municipal até que non se publique a resolución definitiva na web municipal.27. Unha vez publicada a resolución definitiva, as persoas seleccionadas disporán dun prazo de 5 días naturais para a súa aceptación ou renuncia, que deberá ser comunicada por escrito ao SME por correo electrónico (educacion@coruna. es). 28. A resolución definitiva esgota a vía administrativa e contra ela poderá interpoñerse recurso potestativo de reposición diante do órgano que resolveu, no prazo dun mes, na forma e condicións que determina a Lei 39/2015, do 1 de outubro, del Procedemento Administrativo Común das Administracións Públicas, ou ser impugnada directamente diante da xurisdición contencioso-administrativa, no prazo de dous meses contados a partir do día seguinte ao de publicación da resolución, de conformidade coa Lei 29/1998, do 13 de xullo, reguladora da xurisdición contencioso administrativa. Adxudicación de destinos 29. As persoas seleccionadas terán prioridade para optar ao país de destino solicitado para as súas prácticas formativas, de acordo coa orde de adxudicación definitiva. Non obstante, o destino final sempre estará supeditado á existencia de empresas axeitadas ao seu perfil profesional e académico, e á súa capacitación lingüística no idioma de destino. No caso de que non sexa posíbel asignar a praza solicitada pola persoa seleccionada, o SME procurará asignar unha que se axuste o máximo posíbel ás preferencias e perfil desta persoa e respectando, a ser posíbel, a orde preferencia de destinos solicitada na súa ficha de inscrición. OBRIGAS DAS PERSOAS SELECCIONADAS 30. As persoas seleccionadas terán as seguintes obrigas:  A participaren en cantas xuntanzas sexan convocadas polo SME  A presentaren toda a documentación que lle solicite o SME, en forma e prazo  A realizaren a proba inicial, o curso de preparación lingüística no idioma do país de destino e a proba final, a través da plataforma OLS  A manteren unha canle de comunicación fluída co SME;  Unha vez no país de destino, a comportarse dunha maneira correcta, con total respecto os costumes e modo de vida das persoas que habitan no país de destino;  A manteren unha actitude proactiva de cara á consecución dos obxectivos do programa;  A reembolsaren a bolsa total ou parcialmente se non presentan o informe final en liña.31. O incumprimento destas obrigas implicará a exclusión do programa, logo da resolución motivada polo órgano competente. EXCLUSIÓN E ABANDONO DO PROGRAMA 32. Unha vez comezada a estadía no país de destino, as persoas seleccionadas non poderán deixar o programa sen causa xustificada e sen ter obtido autorización da empresa e da organización intermediaria no país de destino.33. No caso de que unha persoa participante decidise pola súa libre iniciativa abandonar o programa antes da súa finalización e sen autorización, o Concello poderá esixir a devolución dos gastos incorridos desde que lle concedera a bolsa.34. No caso de deixar o programa de forma anticipada por causa xustificada de forza maior, non sería considerado abandono, polo que no tería que reembolsar a bolsa.35. Unha vez no país de destino, serán motivos de expulsión as seguintes situacións:  As ausencias inxustificadas do lugar de traballo poden supor a expulsión da empresa e do programa.  A expulsión do aloxamento por mal comportamento.  Calquera tipo de comportamento antisocial, incluíndo abuso de alcohol ou drogas.  Se non compren as condicións do convenio de subvención (salvo que non completasen as actividades previstas no estranxeiro por unha causa de forza maior). 36. No caso de expulsión ou abondono inxustificado, a persoa participante será responsábel do rembolso dos gastos incorridos desde que lle concederan a bolsa e dos custes da viaxe de volta, que tería que ser inmediata. PROTECCIÓN DE DATOS 37. Os datos rexistrados polas persoas participantes no programa educativo Bolsas europa FP-Proxecto Acoreuropa VIII, serán recollidos e tratados conforme Lei Orgánica 3/2018, de 5 de decembro, de Protección de Datos Personais e garantía dos derechos dixitais e empregaranse exclusivamente para a realización do dito programa.38. Os datos persoais facilitados quedarán rexistrados nun ficheiro de titularidade do Concello da Coruña e as persoas interesadas poderán exercer o seu dereito de acceso, rectificación, cancelación e oposición ante o Concello da Coruña, praza de María Pita, 1 - 15001 A Coruña.39. O Concello da Coruña, como responsable do seu tratamento, facilitará á empresa xestora do contrato, encargada do seu tratamento, os datos seguintes de carácter persoal relativos ás persoas seleccionadas que aparecen na solicitude: nome e apelidos, DOE, teléfonos e correos, enderezo, grado de discapacidade, o ciclo de FP cursado, o nivel de idiomas, así como os datos do seu curriculum europeo. A empresa xestora do contrato tratará os datos única e exclusivamente conforme ás instrucións do responsable do tratamento, e poderá transferilos a terceiros países, a través dos socios intermediarios en Austria, Francia, Italia ou Irlanda, que os empregaran exclusivamente para a realización do dito programa. NORMATIVA APLICÁBEL 40. A presentación das solicitudes implica a aceptación das bases da convocatoria.41. Correspóndelle á comisión de valoración interpretar as presentes bases.42. En calquera caso, a participación neste programa estará suxeita, por norma xeral, aos criterios e bases estabelecidos na convocatoria de subvencións de proxectos de mobilidade Erasmus+ 2018, así como ao estabelecido no convenio subscrito polo Concello da Coruña e o Servicio Español para la Internacionalización de la Educación (SEPIE) para o desenvolvemento do programa ACOREUROPA VIII. A Coruña, 11 de decembro de 2018. A técnica de Educación O xefe do Servizo de Educación Joice De Prado Abularach Alejandro Omar Fliquete Burlacu